สถานีเคหะฯ

สถานีเคหะฯ (Kheha station; รหัส: E23) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิทส่วนต่อขยายแบริ่ง–สมุทรปราการ ยกระดับเหนือถนนสุขุมวิทบริเวณปากซอยเทศบาลบางปู 50 ในพื้นที่อำเภอเมืองสมุทรปราการ จังหวัดสมุทรปราการ เป็นสถานีปลายทางของโครงการฯ ส่วนต่อขยายแบริ่ง–สมุทรปราการซึ่งมีศูนย์ซ่อมบำรุงไปทางทิศตะวันออก เปิดให้บริการเมื่อวันที่ 6 ธันวาคม พ.ศ. 2561 จากสถานีเคหะฯ เพียง 2 กิโลเมตรก็เข้าสู่ตำบลบางปู

**ที่ตั้ง**
ถนนสุขุมวิท บริเวณปากซอยเทศบาลบางปู 50 ในพื้นที่ตำบลท้ายบ้านใหม่ อำเภอเมืองสมุทรปราการ จังหวัดสมุทรปราการ
สถานีเคหะฯ ยังคงเป็นสถานีปลายทางในส่วนตะวันออกของโครงการรถไฟฟ้าบีทีเอส สายสุขุมวิท ไปจนกว่าจะมีความชัดเจนในการก่อสร้างส่วนต่อขยายสายสุขุมวิทระยะที่ 3 ตั้งแต่สถานีเคหะฯ ไปจนถึงสถานีบางปู จากกรุงเทพมหานคร และคณะรัฐมนตรีชุดใหม่ ทั้งนี้ช่วงดังกล่าว ซึ่งถือเป็นช่วงสุดท้ายของโครงการรถไฟฟ้าเฉลิมพระเกียรติฯ สาย 1 ตามแผนแม่บทระบบขนส่งมวลชนในกรุงเทพมหานครและพื้นที่ต่อเนื่อง

**ชื่อสถานี**
เดิมทีสถานีแห่งนี้ใช้ชื่อในแผนงานและในระหว่างการก่อสร้างว่า สถานีเคหะสมุทรปราการ ก่อนที่ สำนักงานราชบัณฑิตยสภา จะมีมติให้การรถไฟฟ้าขนส่งมวลชนแห่งประเทศไทยดำเนินการแก้ไขชื่อสถานีในช่วงสุดท้ายของการก่อสร้างเป็น สถานีเคหะฯ เพื่อให้ชื่อสถานีมีความเหมาะสมdate=January 2025 ทั้งนี้กรุงเทพมหานครเคยกำหนดชื่อสถานีในช่วงก่อนเปิดให้บริการสถานีสำโรงว่า สถานีการเคหะแห่งชาติ แต่เนื่องจากชื่อการเคหะแห่งชาติมีได้หลายความหมาย ประกอบกับที่ทำการใหญ่ของการเคหะแห่งชาติ อยู่บริเวณถนนนวมินทร์ เขตบางกะปิ กรุงเทพมหานคร ซึ่งอาจจะทำให้เกิดความสับสนกับผู้โดยสารที่มาใช้บริการได้ กรุงเทพมหานครจึงยึดชื่อ สถานีเคหะฯ เป็นชื่อสถานีแห่งนี้ตามมติของสำนักงานราชบัณฑิตยสภาเดิม

**แผนผังของสถานี**
เนื่องจากเป็นสถานีปลายทาง ผู้โดยสารที่มาจากสถานีคูคตถึงแล้วจะต้องลงจากขบวนทั้งหมดที่ชานชาลา 1 จากนั้นขบวนรถจะกลับทิศบริเวณสุดราง เพื่อมุ่งหน้ามารับผู้โดยสารที่ชานชาลา 2 ฝั่งตรงข้าม

**รูปแบบของสถานี**
เป็นแบบมีชานชาลาอยู่ 2 ข้าง ขนาดมาตรฐาน ชั้นชานชาลากว้าง 17.75 เมตร ยาว 150 เมตร ชั้นจำหน่ายตั๋วกว้าง 19.55 เมตร ยาว 120 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง
บันไดเลื่อนสถานีเคหะฝั่งสถานีปลายทางจะถูกตั้งไว้ที่ ลง หมายความว่าผู้โดยสารสามารถลงบันไดเลื่อนจากสถานีเคหะ

**ทางเข้า-ออก**
 1 ซอยเทศบาลบางปู 45- 2 ลานจอดแล้วจร (บันไดเลื่อน, ลิฟต์)- 3 ซอยเทศบาลบางปู 47 (บันไดเลื่อน)- 4 ซอยเทศบาลบางปู 50, โรงเรียนปราณีเนาวบุตร (บันไดเลื่อน)- 5 ซอยเทศบาลบางปู 45 (ลิฟต์)
จุดรวมพลอยู่ที่ทางออก 2 บริเวณซอยเทศบาลบางปู 48 และทางออก 4 บริเวณโรงเรียนปราณีเนาวบุตร

**สิ่งอำนวยความสะดวก**
ลานจอดแล้วจร ที่สถานีเคหะฯ- ลิฟต์ และสิ่งอำนวยความสะดวกสำหรับผู้พิการและผู้สูงอายุ- ลานจอดแล้วจร จอดรถได้ประมาณ 1,200 คัน

**เวลาให้บริการ**

**สัญลักษณ์ของสถานี**
เดิมกำหนดให้ใช้สัญลักษณ์เป็นรูปเคหะสมุทรปราการ สื่อถึงย่านที่พักอาศัยหลักของเมือง แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก

**สถานที่สำคัญใกล้เคียง**
 ตลาดกม.30- โรงเรียนบ้านคลองหลวง- ไปรษณียบางปู- โรงเรียนปราณีเนาวบุตร- สหกรณ์การเกษตรเพื่อการตลาดลูกค้า ธ.ก.ส.สมุทรปราการ- ฟาร์มจระเข้และสวนสัตว์สมุทรปราการ- เมืองโบราณ- ศูนย์ซ่อมบำรุงรถไฟฟ้าบีทีเอสสมุทรปราการ
** บริษัท ซีเมนส์ จำกัด สำนักงานย่อยสมุทรปราการ- สถานตากอากาศบางปู

**รถโดยสารประจำทาง**
สองแถว- สองแถวเล็กสาย 1140 ปากน้ำ-เด่นชัย (ป้ายเหลือง อักษรฟ้า)-  สองแถวเล็กสาย 1140 ปากน้ำ-โลตัส-บางปู (ป้ายขาว อักษรแดง)- สองแถวเล็ก สาย 1140 ปากน้ำ-วัดศรีจันทร์ (ป้ายเหลือง อักษรน้ำเงิน / ป้ายเงิน อักษรขาว)- สองแถวเล็ก สาย 1140 ปากน้ำ-ตลาดสด-นิคมบางปู (ป้ายเขียว อักษรขาว มีสัญลักษณ์รวงข้าว)- สองแถวเล็ก สาย 1140 ปากน้ำ-ดาเจี่ย-คลองด่าน (ป้ายเขียวเหลือง อักษรขาวแดง)- สองแถวใหญ่ สาย 1140  ปากน้ำ-ตำหรุurl-status=dead 
รถตู้-  รถตู้ สำโรง-คลองด่าน

**อ้างอิง**
เคหะฯ
หมวดหมู่:สิ่งก่อสร้างตั้งแต่ พ.ศ. 2561
ค